'n Bekoorlike ervaring, die hele mooie straat, die koffie en ontbyt in die agter-tuintjie, die skemerkelkie op die voorstoep, sommer alles.
Baie dankie vir jul positiewe terugvoering. Ek waardeer dit. Dankie vir die raad - ek sal beslis kyk na ekstra hangplek vir handdoeke.
Ons het op ons vakansie op pad Mosselbaai toe vir twee aande hier by Obesa Lodge oorgebly om Graaff-Reinet area beter te leer ken. Ons het in eenheid "Jade" oorgebly. Elke eenheid het sy eie kleurskema en tema. Die eenhede is baie gerieflik en volledig toegerus vir selfsorg. Ons het wel van die ontbyt-opsie ook gebruik gemaak en dit was geurig, smaaklik en op tyd heerlik warm by ons eenheid afgelewer, die tafel gereed gekry, net reg om net aan te sit. Dit is beslis aan te beveel om meer tyd in die omgewing te kan spandeer. Almal was baie vriendelik en het ons verduidelik watter besienswaardighede daar is en waar ons ook kan gaan eet. Een van die restaurante wat aanbeveel was, was "The Coldstream Restaurant". Dit was beslis 'n puik keuse en die warm kaggel met koue en reën buite was nog 'n pluspunt. Ons sal beslis weer vir 'n paar dae kom oorbly by Obesa Lodge om die omgewing verder te verken. Dankie vir julle gasvryheid en puik verblyf.